Bent Friis-Hansen
Bent Friis-Hansen var en dansk børnelæge, der var professor i pædiatri ved Københavns Universitet 1970-90 og overlæge ved Rigshospitalets børneafdeling 1964-90.
Efter studieophold ved Harvard University i USA indførte Bent Friis-Hansen faget neonatologi (læren om det nyfødte barns sygdomme) i Danmark, hvor Europas første neonatologiske afdeling blev oprettet på Rigshospitalet i 1964. Dette arbejde indbragte ham i 1980 Novo Prisen.